ตำรวจนครบาลแจ้งหลีกเลี่ยงเส้นทาง การซักซ้อมรถนำขบวนเอเปค 31 ตุลาคมนี้ ช่วง 21.00 น. – 02.00 น.ของวันถัดไป
พล.ต.ต.จิรสันต์ แก้วแสงเอก รองผู้บัญชาการตำรวจนครบาล  เปิดเผยว่า ในวันที่ 31 ตุลาคม 2565 ช่วงเวลา 21.00 น. – 02.00 น.ของวันถัดไป กองบัญชาการตำรวจนครบาล มีกำหนดการซักซ้อมรถนำขบวนฯสำหรับการประชุมเอเปค จึงมีความจำเป็นต้องปิดการจราจรบนทางด่วนและทางพื้นราบบริเวณพื้นที่รอบศูนย์การประชุมแห่งชาติสิริกิติ์ โดยขอให้หลีกเลี่ยงเส้นทางที่อาจได้รับผลกระทบคือ เส้นทางทางด่วน ทางพิเศษศรีรัช และทางพิเศษเฉลิมมหานคร เส้นทางพื้นราบในบางช่วง บริเวณถนนเพลินจิต ถนนสุขุมวิท ถนนราชดำริ ถนนวิทยุ ถนนรัชดา ถนนพระราม 4 ถนนสาทร ขอแนะนำให้ใช้เส้นทางหลีกเลี่ยงคือ ถนนเพชรบุรี ถนนสุนทรโกษา ถนนพญาไท ซอยทองหล่อ ถนนอังรีดูนังต์ ซอยเอกมัย ถนนสีลม ซอยสุขุมวิท 24 ถนนนราธิวาสฯ ซอยแสนสบาย ถนนจันทน์และซอยกล้วยน้ำไทยกองบัญชาการตำรวจนครบาล จัดเตรียมกำลังตำรวจจราจรคอยอำนวยความสะดวกด้านการจราจรให้แก่พี่น้องประชาชนผู้ใช้รถใช้ถนนในภาพรวม เพื่อให้ประชาชนได้รับผลกระทบน้อยที่สุด และขออภัยในความไม่สะดวก หากต้องการทราบข้อมูลสภาพการจราจรและสอบถามข้อมูลเส้นทางเพิ่มเติมสามารถสอบถามได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง และสามารถดาวน์โหลดแผนที่จราจรเพื่อหลีกเลี่ยงเส้นทางได้ที่ Facebook และ Twitter 1197